nibzard/narodne-novine-full-text-markdown huggingface dataset:
## Odluka o davanju suglasnosti na prijenos koncesije pomorskog dobra za posebnu upotrebu u svrhu gradnje kabelske veze 110 kV na dionici uvala Lora - obala Kaštel Sučurac

### NN 113/2013 (11.9.2013.), Odluka o davanju suglasnosti na prijenos koncesije pomorskog dobra za posebnu upotrebu u svrhu gradnje kabelske veze 110 kV na dionici uvala Lora - obala Kaštel Sučurac

VLADA REPUBLIKE HRVATSKE

2462

Na temelju članka 35. Zakona o pomorskom dobru i morskim lukama (»Narodne novine«, br. 158/2003, 100/2004, 141/2006, 38/2009 i 123/2011) i članka 5. Uredbe o postupku davanja koncesije na pomorskom dobru (»Narodne novine«, br. 23/2004, 101/2004, 39/2006, 63/2008, 125/2010, 102/2011 i 83/2012), Vlada Republike Hrvatske je na sjednici održanoj 5. rujna 2013. godine donijela

ODLUKU

O DAVANJU SUGLASNOSTI NA PRIJENOS KONCESIJE POMORSKOG DOBRA ZA POSEBNU UPOTREBU U SVRHU GRADNJE KABELSKE VEZE 110 KV NA DIONICI UVALA LORA – OBALA KAŠTEL SUĆURAC

I.

Vlada Republike Hrvatske daje suglasnost na prijenos koncesije pomorskog dobra za posebnu upotrebu u svrhu gradnje kabelske veze 110 kV na dionici uvala Lora – obala Kaštel Sućurac, s društva Hrvatska elektroprivreda d.d., OIB: 28921978587, na novog Ovlaštenika koncesije, društvo Hrvatski operator prijenosnog sustava d.o.o., OIB: 13148821633.

Ovlaštenik koncesije društvo Hrvatski operator prijenosnog sustava d.o.o. stječe pravo posebne upotrebe pomorskog dobra iz točke II. Odluke o davanju koncesije pomorskog dobra za posebnu upotrebu u svrhu gradnje kabelske veze na dionici uvala Lora – obala Kaštel Sućurac (»Narodne novine«, broj 101/2004) do 5. rujna 2065. godine, te stječe sva prava i preuzima sve obveze, kako je određeno ovom Odlukom i Ugovorom o koncesiji pomorskog dobra za posebnu upotrebu u svrhu gradnje kabelske veze 110 kV na dionici uvala Lora – obala Kaštel Sućurac, od 5. rujna 2005. godine, s danom potpisa ugovora iz točke II. ove Odluke.

II.

Na temelju ove Odluke ovlašćuje se ministar pomorstva, prometa i infrastrukture da potpiše ugovor o prijenosu koncesije u roku 60 dana od dana donošenja ove Odluke.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/13-04/365

Urbroj: 50301-05/20-13-5

Zagreb, 5. rujna 2013.

Predsjednik

Zoran Milanović, v. r.

Odluka, NN 113/2013-2462
## Rješenje kojim se utvrđuje da Centar banka d.d., Zagreb, Amruševa 6, zbog razloga izravno povezanih s njezinom financijskom situacijom, dana 2. rujna 2013. godine nije bila sposobna isplatiti dospjele depozite utvrđene Zakonom o osiguranju depozita te da se ne može očekivati da će ih biti sposobna isplatiti u budućnosti

### NN 113/2013 (11.9.2013.), Rješenje kojim se utvrđuje da Centar banka d.d., Zagreb, Amruševa 6, zbog razloga izravno povezanih s njezinom financijskom situacijom, dana 2. rujna 2013. godine nije bila sposobna isplatiti dospjele depozite utvrđene Zakonom o osiguranju depozita te da se ne može očekivati da će ih biti sposobna isplatiti u budućnosti

113 11.09.2013 Rješenje kojim se utvrđuje da Centar banka d.d., Zagreb, Amruševa 6, zbog razloga izravno povezanih s njezinom financijskom situacijom, dana 2. rujna 2013. godine nije bila sposobna isplatiti dospjele depozite utvrđene Zakonom o osiguranju depozita te da se ne može očekivati da će ih biti sposobna isplatiti u budućnosti

HRVATSKA NARODNA BANKA

2466

Guverner Hrvatske narodne banke na temelju članka 67. stavka 3. Zakona o kreditnim institucijama (»Narodne novine«, broj 117/08., 74/09., 153/09., 108/12. i 54/13.), članka 6. stavka 1. Zakona o osiguranju depozita (»Narodne novine«, broj 177/04., 119/08., 153/09. i 80/13.) i članka 43. stavka 2. točke 9. Zakona o Hrvatskoj narodnoj banci (»Narodne novine«, broj 75/08. i 54/13.), u postupku utvrđivanja nedostupnosti depozita kod Centar banke d.d., Zagreb, Amruševa 6, po službenoj dužnosti donosi

RJEŠENJE

1. Utvrđuje se da Centar banka d.d., Zagreb, Amruševa 6, OIB 89296739230, MBS 080003692, zbog razloga izravno povezanih s njezinom financijskom situacijom, dana 2. rujna 2013. godine nije bila sposobna isplatiti dospjele depozite utvrđene Zakonom o osiguranju depozita te da se ne može očekivati da će ih biti sposobna isplatiti u budućnosti.

2. Ovo Rješenje objavit će se u »Narodnim novinama«.

Broj: 196-020/09-13/BV

Zagreb, 4. rujna 2013.

Guverner
Hrvatske narodne banke
prof. dr. sc. Boris Vujčić, v. r.

Rješenje, NN 113/2013-2466
## Odluka o prirezu porezu na dohodak Općine Sveti Ilija

### NN 113/2013 (11.9.2013.), Odluka o prirezu porezu na dohodak Općine Sveti Ilija

113 11.09.2013 Odluka o prirezu porezu na dohodak Općine Sveti Ilija

OPĆINA SVETI ILIJA

2469

Na temelju članka 30. i 30.a Zakona o financiranju jedinica lokalne i područne (regionalne) samouprave (»Narodne novine« br. 117/93, 69/97, 33/00, 127/00, 59/01, 107/01, 117/01, 150/02, 147/03) i članka 30. Statuta Općine Sveti Ilija (»Službeni vjesnik Varaždinske županije« br. 25/13), Općinsko vijeće Općine Sveti Ilija na 2. sjednici održanoj 29. 8. 2013. godine, donosi

ODLUKU

O PRIREZU POREZU NA DOHODAK OPĆINE SVETI ILIJA

Članak 1.

Ovom se Odlukom utvrđuje stopa te način obračuna i plaćanja prireza porezu na dohodak koji je vlastiti izvor prihoda Općine Sveti Ilija.

Članak 2.

Prirez porezu na dohodak plaća se na porez na dohodak od nesamostalnog rada, porez na dohodak od samostalne djelatnosti, porez na dohodak od imovine i imovinskih prava, porez na dohodak od kapitala i porez na dohodak od osiguranja.

Članak 3.

Vrste poreza na dohodak, obračun, način i rokovi plaćanja poreza na dohodak i oslobađanje plaćanje poreza na dohodak propisani su Zakonom o porezu na dohodak i primjenjuju se pri utvrđivanju prireza porezu na dohodak.

Članak 4.

Obveznik prireza porezu na dohodak je fizička osoba koja ostvaruje dohodak u Republici Hrvatskoj, a obveznik je poreza na dohodak prema Zakonu o porezu na dohodak.

Prirez porezu na dohodak plaća se prema prebivalištu, odnosno prema uobičajenom boravištu obveznika.

Članak 5.

Prirez porezu na dohodak plaća se po stopi od 10%.

Osnovica prireza porezu na dohodak je porez na dohodak.

Članak 6.

Podaci o obračunatom i uplaćenom prirezu poreza na dohodak na plaće, mirovine i druge dohotke od nesamostalnog rada unose se u karticu poreza na dohodak od nesamostalnog rada.

Članak 7.

Prirez porezu na dohodak uplaćuje se u korist Proračuna Općine Sveti Ilija.

Članak 8.

Poslove u svezi s utvrđivanjem i naplatom prireza porezu na dohodak obavlja Porezna uprava.

Članak 9.

Ova Odluka objavit će se u »Narodnim novinama« i »Službenom vjesniku Varaždinske županije«, stupa na snagu osmog dana od dana objave u »Narodnim novinama«, a primjenjuje se od 1. listopada 2013. godine.

Klasa: 410-01/13-01/04

Urbroj: 2186/08-13-01/02

Sveti Ilija, 29. kolovoza 2013.

Predsjednik Općinskog vijeća
Zdravko Ostroški, dipl. ing., v. r.

Odluka, NN 113/2013-2469
## Uredba o izmjeni Zakona o unapređenju poduzetničke infrastrukture

### NN 114/2013 (12.9.2013.), Uredba o izmjeni Zakona o unapređenju poduzetničke infrastrukture

114 12.09.2013 Uredba o izmjeni Zakona o unapređenju poduzetničke infrastrukture

VLADA REPUBLIKE HRVATSKE

2470

Na temelju članka 1. Zakona o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, broj 108/2012), Vlada Republike Hrvatske je na sjednici održanoj 12. rujna 2013. godine donijela

UREDBU

O IZMJENI ZAKONA O UNAPREĐENJU PODUZETNIČKE INFRASTRUKTURE

Članak 1.

U Zakonu o unapređenju poduzetničke infrastrukture (»Narodne novine«, broj 93/2013), u članku 24. stavku 3. znak: »≥« zamjenjuje se znakom: »≤«.

Članak 2.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/13-03/105

Urbroj: 50301-05/05-13-2

Zagreb, 12. rujna 2013.

Predsjednik
Zoran Milanović, v. r.

Uredba, NN 114/2013-2470
## Rješenje o razrješenju ravnatelja Državnog zavoda za radiološku i nuklearnu sigurnost

### NN 114/2013 (12.9.2013.), Rješenje o razrješenju ravnatelja Državnog zavoda za radiološku i nuklearnu sigurnost

VLADA REPUBLIKE HRVATSKE

2471

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 51. stavka 2. Zakona o sustavu državne uprave (»Narodne novine«, br. 150/2011 i 12/2013), Vlada Republike Hrvatske je na sjednici održanoj 5. rujna 2013. godine donijela

RJEŠENJE

O RAZRJEŠENJU RAVNATELJA DRŽAVNOG ZAVODA ZA RADIOLOŠKU I NUKLEARNU SIGURNOST

Razrješuje se doc. dr. sc. DRAGAN KUBELKA dužnosti ravnatelja Državnog zavoda za radiološku i nuklearnu sigurnost, s danom 30. rujna 2013. godine, na osobni zahtjev.

Klasa: 080-02/13-02/95

Urbroj: 5030115/1-13-02

Zagreb, 5. rujna 2013.

Predsjednik

Zoran Milanović, v. r.

Rješenje, NN 114/2013-2471
## Rješenje o razrješenju člana Sanacijskog vijeća Opće bolnice Bjelovar

### NN 114/2013 (12.9.2013.), Rješenje o razrješenju člana Sanacijskog vijeća Opće bolnice Bjelovar

VLADA REPUBLIKE HRVATSKE

2472

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 4. stavka 3. podstavka 3. Zakona o sanaciji javnih ustanova (»Narodne novine«, broj 136/2012), a u vezi s točkom V. stavkom 1. Odluke o sanaciji Opće bolnice Bjelovar (»Narodne novine«, broj 58/2013), Vlada Republike Hrvatske je na sjednici održanoj 5. rujna 2013. godine donijela

RJEŠENJE

O RAZRJEŠENJU ČLANA SANACIJSKOG VIJEĆA OPĆE BOLNICE BJELOVAR

Razrješuje se ZLATKO CAR dužnosti člana Sanacijskog vijeća Opće bolnice Bjelovar.

Klasa: 080-02/13-02/197

Urbroj: 5030115/1-13-02

Zagreb, 5. rujna 2013.

Predsjednik

Zoran Milanović, v. r.

Rješenje, NN 114/2013-2472
## Rješenje o imenovanju člana Sanacijskog vijeća Opće bolnice Bjelovar

### NN 114/2013 (12.9.2013.), Rješenje o imenovanju člana Sanacijskog vijeća Opće bolnice Bjelovar

VLADA REPUBLIKE HRVATSKE

2473

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 4. stavka 3. podstavka 3. Zakona o sanaciji javnih ustanova (»Narodne novine«, broj 136/2012), a u vezi s točkom V. stavkom 1. Odluke o sanaciji Opće bolnice Bjelovar (»Narodne novine«, broj 58/2013), Vlada Republike Hrvatske je na sjednici održanoj 5. rujna 2013. godine donijela

RJEŠENJE

O IMENOVANJU ČLANA SANACIJSKOG VIJEĆA OPĆE BOLNICE BJELOVAR

Imenuje se DARKO NOVALIĆ članom Sanacijskog vijeća Opće bolnice Bjelovar.

Klasa: 080-02/13-01/276

Urbroj: 5030115/1-13-02

Zagreb, 5. rujna 2013.

Predsjednik

Zoran Milanović, v. r.

Rješenje, NN 114/2013-2473
## Rješenje o imenovanju predsjednika, članova i nacionalnog koordinatora Nacionalnog odbora za borbu protiv nasilja u sportu

### NN 114/2013 (12.9.2013.), Rješenje o imenovanju predsjednika, članova i nacionalnog koordinatora Nacionalnog odbora za borbu protiv nasilja u sportu

VLADA REPUBLIKE HRVATSKE

2474

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011), točke III. stavka 10. i točke IV. stavaka 1. i 3. Odluke o osnivanju Nacionalnog odbora za borbu protiv nasilja u sportu (»Narodne novine«, broj 51/2013), Vlada Republike Hrvatske je na sjednici održanoj 5. rujna 2013. godine donijela

RJEŠENJE

O IMENOVANJU PREDSJEDNIKA, ČLANOVA I NACIONALNOG KOORDINATORA NACIONALNOG ODBORA ZA BORBU PROTIV NASILJA U SPORTU

1. Imenuje se PETAR SKANSI, predstavnik Ministarstva znanosti, obrazovanja i sporta, predsjednikom Nacionalnog odbora za borbu protiv nasilja u sportu.

2. Za članove Nacionalnog odbora za borbu protiv nasilja u sportu, imenuju se:

– DALIBOR DVORNY, predstavnik Ureda predsjednika Vlade Republike Hrvatske

– DRAŽEN VITEZ, predstavnik Ministarstva unutarnjih poslova

– SANJA NOLA, predstavnica Ministarstva pravosuđa

– DARKO TOT, predstavnik Agencije za odgoj i obrazovanje

– MLADEN GENC, predstavnik Visokoga prekršajnog suda Republike Hrvatske

– SANDRA ČORAK, predstavnica Hrvatskog olimpijskog odbora

– DAMIR VRBANOVIĆ, predstavnik Hrvatskog nogometnog saveza

– DAMIR MIŠKOVIĆ, predstavnik Udruge profesionalnih klubova Prve hrvatske nogometne lige.

3. Imenuje se DRAŽEN VITEZ, predstavnik Ministarstva unutarnjih poslova, nacionalnim koordinatorom Nacionalnog odbora za borbu protiv nasilja u sportu.

Klasa: 080-02/13-01/278

Urbroj: 5030115/1-13-02

Zagreb, 5. rujna 2013.

Predsjednik

Zoran Milanović, v. r.

Rješenje, NN 114/2013-2474
## Rješenje o razrješenju članice Upravnog vijeća Agencije za poljoprivredno zemljište

### NN 114/2013 (12.9.2013.), Rješenje o razrješenju članice Upravnog vijeća Agencije za poljoprivredno zemljište

VLADA REPUBLIKE HRVATSKE

2476

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 9. stavka 3. Uredbe o osnivanju Agencije za poljoprivredno zemljište (»Narodne novine«, br. 39/2009, 33/2010, 109/2011 i 66/2013), Vlada Republike Hrvatske je na sjednici održanoj 5. rujna 2013. godine donijela

RJEŠENJE

O RAZRJEŠENJU ČLANICE UPRAVNOG VIJEĆA AGENCIJE ZA POLJOPRIVREDNO ZEMLJIŠTE

Razrješuje se prof. dr. sc. VESNA GANTNER dužnosti članice Upravnog vijeća Agencije za poljoprivredno zemljište.

Klasa: 080-02/13-02/198

Urbroj: 5030115/1-13-02

Zagreb, 5. rujna 2013.

Predsjednik

Zoran Milanović, v. r.

Rješenje, NN 114/2013-2476
## Rješenje o imenovanju članice Upravnog vijeća Agencije za poljoprivredno zemljište

### NN 114/2013 (12.9.2013.), Rješenje o imenovanju članice Upravnog vijeća Agencije za poljoprivredno zemljište

VLADA REPUBLIKE HRVATSKE

2477

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 9. stavka 3. Uredbe o osnivanju Agencije za poljoprivredno zemljište (»Narodne novine«, br. 39/2009, 33/2010, 109/2011 i 66/2013), Vlada Republike Hrvatske je na sjednici održanoj 5. rujna 2013. godine donijela

RJEŠENJE

O IMENOVANJU ČLANICE UPRAVNOG VIJEĆA AGENCIJE ZA POLJOPRIVREDNO ZEMLJIŠTE

Imenuje se ZVJEZDANA BLAŽIĆ članicom Upravnog vijeća Agencije za poljoprivredno zemljište.

Klasa: 080-02/13-01/284

Urbroj: 5030115/1-13-02

Zagreb, 5. rujna 2013.

Predsjednik

Zoran Milanović, v. r.

Rješenje, NN 114/2013-2477
## Rješenje o razrješenju predsjednice i nacionalne koordinatorice, zamjenika predsjednice, tajnika i članova Odbora za predsjedanje Desetljećem za uključivanje Roma 2005. - 2015.

### NN 114/2013 (12.9.2013.), Rješenje o razrješenju predsjednice i nacionalne koordinatorice, zamjenika predsjednice, tajnika i članova Odbora za predsjedanje Desetljećem za uključivanje Roma 2005. - 2015.

VLADA REPUBLIKE HRVATSKE

2478

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i Odluke o prestanku važenja Odluke o osnivanju Odbora za predsjedanje Desetljećem za uključivanje Roma 2005. – 2015., klase: 022-03/13-04/336, urbroja: 50301-04/04-13-2, od 25. srpnja 2013. godine, Vlada Republike Hrvatske je na sjednici održanoj 5. rujna 2013. godine donijela

RJEŠENJE

O RAZRJEŠENJU PREDSJEDNICE I NACIONALNE KOORDINATORICE, ZAMJENIKA PREDSJEDNICE, TAJNIKA I ČLANOVA ODBORA ZA PREDSJEDANJE DESETLJEĆEM ZA UKLJUČIVANJE ROMA

2005. – 2015.

1. Razrješuje se MILANKA OPAČIĆ dužnosti predsjednice Odbora za predsjedanje Desetljećem za uključivanje Roma 2005. – 2015. i nacionalne koordinatorice Desetljeća za uključivanje Roma 2005. – 2015.

2. Razrješuje se VELJKO KAJTAZI dužnosti zamjenika predsjednice Odbora za predsjedanje Desetljećem za uključivanje Roma 2005. – 2015., na koju je imenovan kao zastupnik romske nacionalne manjine u Hrvatskome saboru.

3. Razrješuje se mr. sc. BRANKO SOČANAC dužnosti tajnika Odbora za predsjedanje Desetljećem za uključivanje Roma 2005. – 2015., na koju je imenovan kao predstavnik Ureda za ljudska prava i prava nacionalnih manjina.

4. Razrješuju se dužnosti članovi Odbora za predsjedanje Desetljećem za uključivanje Roma 2005. – 2015.:

– dr. sc. VESNA BATIŠTIĆ KOS, predstavnica Ministarstva vanjskih i europskih poslova

– ANKICA NJEŽIĆ, predstavnica Ministarstva znanosti, obrazovanja i sporta

– DUBRAVKA MARUŠIĆ, predstavnica Ministarstva socijalne politike i mladih

– TIHOMIRA IVANDA, predstavnica Ministarstva zdravlja

– IVANA RADOVANIĆ, predstavnica Ministarstva rada i mirovinskoga sustava

– ANA PAVIČIĆ KAŠELJ, predstavnica Ministarstva graditeljstva i prostornoga uređenja

– ČEDOMIR VIŠNJIĆ, predstavnik Ministarstva kulture

– ALEKSANDAR TOLNAUER, predstavnik Savjeta za nacionalne manjine

– NURA ISMAILOVSKI, predstavnica romske nacionalne manjine

– JASMINA SALIHI, predstavnica romske nacionalne manjine

– NEĐATIN KAMBEROVSKI, predstavnik romske nacionalne manjine

– SELMAN GUŠANI, predstavnik romske nacionalne manjine

– STEVO GJURGJEVIĆ, predstavnik romske nacionalne manjine

– SADIK KRASNIĆ, predstavnik romske nacionalne manjine

– ANKA DALIPOVSKI, predstavnica romske nacionalne manjine

– KRISTIJAN BALOG, predstavnik romske nacionalne manjine

– ŽELJKO IVANIŠEVIĆ, predstavnik romske nacionalne manjine.

Klasa: 080-02/13-02/199

Urbroj: 5030115/1-13-02

Zagreb, 5. rujna 2013.

Predsjednik

Zoran Milanović, v. r.

Rješenje, NN 114/2013-2478
## Rješenje o razrješenju voditeljice i članova Radne skupine za praćenje Akcijskog plana Desetljeća za uključivanje Roma 2005. - 2015.

### NN 114/2013 (12.9.2013.), Rješenje o razrješenju voditeljice i članova Radne skupine za praćenje Akcijskog plana Desetljeća za uključivanje Roma 2005. - 2015.

VLADA REPUBLIKE HRVATSKE

2479

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i Odluke o prestanku važenja Odluke o osnivanju Radne skupine za praćenje Akcijskog plana Desetljeća za uključivanje Roma 2005. – 2015. (»Narodne novine«, broj 99/2013), Vlada Republike Hrvatske je na sjednici održanoj 5. rujna 2013. godine donijela

RJEŠENJE

O RAZRJEŠENJU VODITELJICE I ČLANOVA RADNE SKUPINE ZA PRAĆENJE AKCIJSKOG PLANA DESETLJEĆA ZA UKLJUČIVANJE ROMA

2005. – 2015.

1. Razrješuje se BAHRIJA SEJFIĆ dužnosti voditeljice Radne skupine za praćenje Akcijskog plana Desetljeća za uključivanje Roma 2005. – 2015., na koju je imenovana kao predstavnica Ureda za ljudska prava i prava nacionalnih manjina.

2. Razrješuju se dužnosti članovi Radne skupine za praćenje Akcijskog plana Desetljeća za uključivanje Roma 2005. – 2015.:

– SABINA GLASOVAC, predstavnica Ministarstva znanosti, obrazovanja i sporta

–TIHOMIRA IVANDA, predstavnica Ministarstva zdravlja

– DUBRAVKA BALJA, predstavnica Ministarstva rada i mirovinskoga sustava

– STANKO JANIĆ, predstavnik Ministarstva regionalnoga razvoja i fondova Europske unije

– GORDANA RUKLIĆ, predstavnica Ministarstva zaštite okoliša i prirode

– mr. sc. RAFAELA KOVAČEVIĆ PAŠALIĆ, predstavnica Ministarstva graditeljstva i prostornoga uređenja

– KRISTINA ALERIĆ, predstavnica Hrvatskog zavoda za zapošljavanje

– ŽELJKO IVANIŠEVIĆ, predstavnik romske nacionalne manjine iz romskih vijeća i udruga

– ZORICA MIHAJLOVIĆ, predstavnica romske nacionalne manjine iz romskih vijeća i udruga

– SENAD AHMETOVIĆ, predstavnik romske nacionalne manjine iz romskih vijeća i udruga

– ELEZ BEHRAMI, predstavnik romske nacionalne manjine iz romskih vijeća i udruga

– NENAD NIKOLIĆ, predstavnik romske nacionalne manjine iz romskih vijeća i udruga

– ŽELJKO NIKOLIĆ, predstavnik romske nacionalne manjine iz romskih vijeća i udruga

– JOSIP BALOG (mlađi), predstavnik romske nacionalne manjine iz romskih vijeća i udruga.

Klasa: 080-02/13-02/200

Urbroj: 5030115/1-13-02

Zagreb, 5. rujna 2013.

Predsjednik

Zoran Milanović, v. r.

Rješenje, NN 114/2013-2479
## Rješenje o imenovanju predsjednice, zamjenika predsjednice, članova i zamjenika članova Odbora za novčanu naknadu žrtvama kaznenih djela

### NN 114/2013 (12.9.2013.), Rješenje o imenovanju predsjednice, zamjenika predsjednice, članova i zamjenika članova Odbora za novčanu naknadu žrtvama kaznenih djela

VLADA REPUBLIKE HRVATSKE

2480

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 18. stavka 1. Zakona o novčanoj naknadi žrtvama kaznenih djela (»Narodne novine«, br. 80/2008 i 27/2011), Vlada Republike Hrvatske je na sjednici održanoj 5. rujna 2013. godine donijela

RJEŠENJE

O IMENOVANJU PREDSJEDNICE, ZAMJENIKA PREDSJEDNICE, ČLANOVA I ZAMJENIKA ČLANOVA ODBORA ZA NOVČANU NAKNADU ŽRTVAMA KAZNENIH DJELA

1. Imenuje se KATARINA BULJAN, sutkinja Vrhovnog suda Republike Hrvatske, predsjednicom Odbora za novčanu naknadu žrtvama kaznenih djela.

2. Za zamjenike predsjednice Odbora za novčanu naknadu žrtvama kaznenih djela, imenuju se:

– DRAGAN KATIĆ, sudac Vrhovnog suda Republike Hrvatske

– mr. sc. BRANKO BRKIĆ, sudac Vrhovnog suda Republike Hrvatske.

3. Za članove Odbora za novčanu naknadu žrtvama kaznenih djela, imenuju se:

– ZLATA HRVOJ-ŠIPEK, zamjenica glavnog državnog odvjetnika Republike Hrvatske

– MILENA ČALIĆ-JELIĆ, predstavnica civilnog društva iz područja zaštite žrtava kaznenih djela

– SANDRA ARTUKOVIĆ KUNŠT, predstavnica ministarstva nadležnog za poslove pravosuđa

– VELIBOR DRAKULIĆ, dr. med., stručnjak iz područja zdravstva ili socijalne skrbi.

4. Za zamjenike članova Odbora za novčanu naknadu žrtvama kaznenih djela, imenuju se:

– DANICA DAMJANOVIĆ, zamjenica glavnog državnog odvjetnika Republike Hrvatske

– ŽELJKO ODORČIĆ, zamjenik glavnog državnog odvjetnika Republike Hrvatske

– VANJA BAKALOVIĆ, predstavnica civilnog društva iz područja zaštite žrtava kaznenih djela

– MLADEN STOJANOVIĆ, predstavnik civilnog društva iz područja zaštite žrtava kaznenih djela

– DINKO KOVAČEVIĆ, predstavnik ministarstva nadležnog za poslove pravosuđa

– EDITA BRKIĆ, predstavnica ministarstva nadležnog za poslove pravosuđa

– DANICA KRAMARIĆ, dr. med., stručnjak iz područja zdravstva ili socijalne skrbi

– MARIJA PEĆANAC, stručnjak iz područja zdravstva ili socijalne skrbi.

Klasa: 080-02/13-01/285

Urbroj: 5030115/1-13-02

Zagreb, 5. rujna 2013.

Predsjednik

Zoran Milanović, v. r.

Rješenje, NN 114/2013-2480
## Pravilnik o provedbi Uredbe Komisije (EZ) br. 1032/2006 o utvrđivanju zahtjeva za automatske sustave za razmjenu podataka o letu u svrhu obavješćivanja, koordinacije i prijenosa letova između jedinica kontrole zračnog prometa

### NN 114/2013 (12.9.2013.), Pravilnik o provedbi Uredbe Komisije (EZ) br. 1032/2006 o utvrđivanju zahtjeva za automatske sustave za razmjenu podataka o letu u svrhu obavješćivanja, koordinacije i prijenosa letova između jedinica kontrole zračnog prometa

114 12.09.2013 Pravilnik o provedbi Uredbe Komisije (EZ) br. 1032/2006 o utvrđivanju zahtjeva za automatske sustave za razmjenu podataka o letu u svrhu obavješćivanja, koordinacije i prijenosa letova između jedinica kontrole zračnog prometa

MINISTARSTVO POMORSTVA, PROMETA I INFRASTRUKTURE

2481

Na temelju članka 149. stavka 3. Zakona o zračnom prometu (»Narodne novine«, broj 69/09, 84/11 i 54/13), ministar pomorstva, prometa i infrastrukture donosi

PRAVILNIK

O PROVEDBI UREDBE KOMISIJE (EZ) BR. 1032/2006 O UTVRĐIVANJU ZAHTJEVA ZA AUTOMATSKE SUSTAVE ZA RAZMJENU PODATAKA O LETU U SVRHU OBAVJEŠĆIVANJA, KOORDINACIJE I PRIJENOSA LETOVA IZMEĐU JEDINICA KONTROLE ZRAČNOG PROMETA

Provedba propisa Europske unije

Članak 1.

Ovim se Pravilnikom utvrđuje nadležno tijelo i njegove ovlasti za provedbu Uredbe Komisije (EZ) br. 1032/2006 od 6. srpnja 2006. o utvrđivanju zahtjeva za automatske sustave za razmjenu podataka o letu u svrhu obavješćivanja, koordinacije i prijenosa letova između jedinica kontrole zračnog prometa (SL L 186, 7. 7. 2006.) (u daljnjem tekstu: Uredba).

Nadležno tijelo

Članak 2.

Radi provedbe zahtjeva iz Uredbe, Hrvatska agencija za civilno zrakoplovstvo obavlja sljedeće poslove:

1. provodi provjeru sustava za razmjenu podatka koje obuhvaća Uredba prije puštanja sustava u rad, u skladu s člankom 3. stavkom 4., člankom 4. stavkom 2. i člankom 8. stavkom 3. Uredbe,

2. provodi prethodnu procjenu sigurnosti nad promjenama postojećih sustava za razmjenu podataka koje obuhvaća Uredba, kao i nad uvođenjem novih sustava, u skladu s Uredbom.

Stupanje na snagu

Članak 3.

(1) Ovaj Pravilnik stupa na snagu osmoga dana od dana objave u »Narodnim novinama«.

(2) Danom stupanja na snagu ovoga Pravilnika prestaje važiti Pravilnik o zahtjevima za automatske sustave za razmjenu podataka o letu u svrhu obavješćivanja, koordinacije i prijenosa letova između jedinica kontrole zračnog prometa (»Narodne novine«, broj 23/11).

Klasa: 011-01/13-01/144

Urbroj: 530-06-1-1-13-6

Zagreb, 3. rujna 2013.

Ministar pomorstva,
prometa i infrastrukture
dr. sc. Siniša Hajdaš Dončić, v. r.

Pravilnik, NN 114/2013-2481
## Pravilnik o provedbi Uredbe Komisije (EZ) br. 1332/2011 o zahtjevima uporabe zajedničkog zračnog prostora i operativnim procedurama za izbjegavanje sudara u zraku

### NN 114/2013 (12.9.2013.), Pravilnik o provedbi Uredbe Komisije (EZ) br. 1332/2011 o zahtjevima uporabe zajedničkog zračnog prostora i operativnim procedurama za izbjegavanje sudara u zraku

MINISTARSTVO POMORSTVA, PROMETA I INFRASTRUKTURE

2482

Na temelju članka 149. stavka 3. Zakona o zračnom prometu (»Narodne novine«, broj 69/09, 84/11 i 54/13), ministar pomorstva, prometa i infrastrukture donosi

PRAVILNIK

O PROVEDBI UREDBE KOMISIJE (EU) BR. 1332/2011 O ZAHTJEVIMA UPORABE ZAJEDNIČKOG ZRAČNOG PROSTORA I OPERATIVNIM PROCEDURAMA ZA IZBJEGAVANJE SUDARA U ZRAKU

Usklađenost s pravnim aktima Europske unije

Članak 1.

Ovim se Pravilnikom utvrđuju nadležna tijela i njihove ovlasti za provedbu Uredbe Komisije (EU) br. 1332/2011 od 16. prosinca 2011. o zahtjevima uporabe zajedničkog zračnog prostora i operativnim procedurama za izbjegavanje sudara u zraku (u daljnjem tekstu: Uredba).

Nadležna tijela

Članak 2.

U smislu provedbe zahtjeva iz članka 3. stavka 2. Uredbe, utvrđuje se nadležnost sljedećih institucija:

– za djelovanje zrakoplova upisanih u Hrvatski registar civilnih zrakoplova nadležna je Hrvatska agencija za civilno zrakoplovstvo,

– za djelovanje zrakoplova upisanih u Registar hrvatskih vojnih zrakoplova nadležno je ministarstvo nadležno za poslove obrane.

Stupanje na snagu

Članak 3.

(1) Ovaj Pravilnik stupa na snagu osmoga dana od dana objave u »Narodnim novinama«.

(2) Danom stupanja na snagu ovoga Pravilnika prestaje važiti Pravilnik o utvrđivanju zahtjeva za zajedničku upotrebu zračnog prostora i operativnih procedura za izbjegavanje sudara u zraku (»Narodne novine«, broj 69/2012).

Klasa: 011-01/13-01/140

Urbroj: 530-06-1-1-13-6

Zagreb, 6. rujna 2013.

Ministar pomorstva,

prometa i infrastrukture

dr. sc. Siniša Hajdaš Dončić, v. r.

Pravilnik, NN 114/2013-2482
## Pravilnik o provedbi Provedbene Uredbe Komisije (EU) br. 1207/2011 o utvrđivanju zahtjeva u vezi s učinkovitošću i interoperabilnošću nadzora za jedinstveno europsko nebo

### NN 114/2013 (12.9.2013.), Pravilnik o provedbi Provedbene Uredbe Komisije (EU) br. 1207/2011 o utvrđivanju zahtjeva u vezi s učinkovitošću i interoperabilnošću nadzora za jedinstveno europsko nebo

MINISTARSTVO POMORSTVA, PROMETA I INFRASTRUKTURE

2484

Na temelju članka 149. stavka 3. Zakona o zračnom prometu (»Narodne novine«, broj 69/09, 84/11 i 54/13), ministar pomorstva, prometa i infrastrukture donosi

PRAVILNIK

O PROVEDBI PROVEDBENE UREDBE KOMISIJE (EU) BR. 1207/2011 O UTVRĐIVANJU ZAHTJEVA U VEZI S UČINKOVITOŠĆU I INTEROPERABILNOŠĆU NADZORA ZA JEDINSTVENO EUROPSKO NEBO

Usklađenost s pravnim aktima Europske unije

Članak 1.

Ovim se Pravilnikom utvrđuju nadležna tijela i njihove ovlasti za provedbu Provedbene uredbe Komisije (EU) br. 1207/2011 od 22. studenoga 2011. o utvrđivanju zahtjeva u vezi s učinkovitošću i interoperabilnošću nadzora za jedinstveno europsko nebo (u daljnjem tekstu: Uredba).

Nadležna tijela i ovlasti

Članak 2.

(1) U smislu provedbe zahtjeva propisanih u odredbama članka 6. stavka 1., članka 7., članka 9. i članka 14. Uredbe, nadležna je Hrvatska agencija za civilno zrakoplovstvo.

(2) U smislu provedbe zahtjeva propisanih u odredbama članka 6. stavka 3. Uredbe, nadležna je Hrvatska agencija za poštu i elektroničke komunikacije.

Izuzeća u vezi sa zrakoplovima

Članak 3.

(1) Operatori zrakoplova iz članka 14. stavka 1. i 2. Uredbe izvještavaju Agenciju o nemogućnosti udovoljavanja zahtjevima iz članka 5. stavka 5. i 6. Uredbe, najkasnije do 1. siječnja 2017.

(2) Na temelju informacija zaprimljenih u skladu sa stavkom 1. ovog članka, Agencija će razmotriti opravdanost podnošenja zahtjeva za izuzećem i o tome izvijestiti ministarstvo nadležno za poslove civilnog zračnog prometa radi dostave zahtjeva Europskoj komisiji, u skladu s Uredbom.

Stupanje na snagu

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/13-01/143

Urbroj: 530-06-1-1-13-6

Zagreb, 6. rujna 2013.

Ministar pomorstva,

prometa i infrastrukture

dr. sc. Siniša Hajdaš Dončić, v. r.

Pravilnik, NN 114/2013-2484
## Pravilnik o provedbi Uredbe Komisije (EU) br. 1033/2006 o utvrđivanju zahtjeva o postupcima za planove leta u fazi prije polijetanja za jedinstveno europsko nebo

### NN 114/2013 (12.9.2013.), Pravilnik o provedbi Uredbe Komisije (EU) br. 1033/2006 o utvrđivanju zahtjeva o postupcima za planove leta u fazi prije polijetanja za jedinstveno europsko nebo

MINISTARSTVO POMORSTVA, PROMETA I INFRASTRUKTURE

2485

Na temelju članka 149. stavka 3. Zakona o zračnom prometu (»Narodne novine«, broj 69/09, 84/11 i 54/13), ministar pomorstva, prometa i infrastrukture donosi

PRAVILNIK

O PROVEDBI UREDBE KOMISIJE (EZ) BR. 1033/2006 O UTVRĐIVANJU ZAHTJEVA O POSTUPCIMA ZA PLANOVE LETA U FAZI PRIJE POLIJETANJA ZA JEDINSTVENO EUROPSKO NEBO

Usklađenost s pravnim aktima Europske unije

Članak 1.

Ovim se Pravilnikom utvrđuje nadležno tijelo i njegove ovlasti za provedbu Uredbe Komisije (EZ) br. 1033/2006 od 4. srpnja 2006. o utvrđivanju zahtjeva o postupcima za planove leta u fazi prije polijetanja za jedinstveno europsko nebo (u daljnjem tekstu: Uredba).

Nadležna tijela i ovlasti

Članak 2.

Hrvatska agencija za civilno zrakoplovstvo poduzima, u skladu s Uredbom i Zakonom o zračnom prometu, mjere iz svoje nadležnosti radi provedbe zahtjeva iz članka 3. stavka 4., 5., 6., 7. i 9., članka 4. i članka 5. stavka 1. i 3. Uredbe.

Stupanje na snagu

Članak 3.

(1) Ovaj Pravilnik stupa na snagu osmoga dana od dana objave u »Narodnim novinama«.

(2) Danom stupanja na snagu ovoga Pravilnika prestaje važiti Pravilnik o zahtjevima za procedure za planove leta u fazi prije polijetanja za jedinstveno europsko nebo (»Narodne novine«, broj 37/11).

Klasa: 011-01/13-01/146

Urbroj: 530-06-1-1-13-6

Zagreb, 6. rujna 2013.

Ministar pomorstva,

prometa i infrastrukture

dr. sc. Siniša Hajdaš Dončić, v. r.

Pravilnik, NN 114/2013-2485
## Pravilnik o provedbi Uredbe Komisije (EU) br. 1079/2012 o utvrđivanju zahtjeva za razmak između govornih kanala za jedinstveno europsko nebo

### NN 114/2013 (12.9.2013.), Pravilnik o provedbi Uredbe Komisije (EU) br. 1079/2012 o utvrđivanju zahtjeva za razmak između govornih kanala za jedinstveno europsko nebo

MINISTARSTVO POMORSTVA, PROMETA I INFRASTRUKTURE

2486

Na temelju članka 149. stavka 3. Zakona o zračnom prometu (»Narodne novine«, broj 69/09, 84/11 i 54/13), ministar pomorstva, prometa i infrastrukture donosi

PRAVILNIK

O PROVEDBI PROVEDBENE UREDBE KOMISIJE (EU) BR. 1079/2012 O UTVRĐIVANJU ZAHTJEVA ZA RAZMAK IZMEĐU GOVORNIH KANALA ZA JEDINSTVENO EUROPSKO NEBO

Usklađenost s pravnim aktima Europske unije

Članak 1.

Ovim se Pravilnikom utvrđuju nadležna tijela i njihove ovlasti za provedbu Provedbene uredbe Komisije (EU) br. 1079/2012 od 16. studenoga 2012. o utvrđivanju zahtjeva za razmak između govornih kanala za jedinstveno europsko nebo (u daljnjem tekstu: Uredba).

Nadležna tijela i ovlasti

Članak 2.

(1) U smislu provedbe članka 4. stavka 3. i 5., članka 6. stavka 1. i 10., članka 10., članka 13. stavka 1. i članka 14. stavka 1. i 2. Uredbe, nadležna je Hrvatska agencija za civilno zrakoplovstvo.

(2) U smislu provedbe članica 6. stavka 2. i 9., članka 9. i članka 14. stavka 3. Uredbe nadležno je ministarstvo nadležno za poslove civilnog zračnog prometa (u daljnjem tekstu: Ministarstvo).

(3) U smislu provedbe članka 9. stavka 13. i članka 13. stavka 6. nadležan je pružatelj usluga u zračnoj plovidbi.

(4) Pružatelj usluga u zračnoj plovidbu dostavlja Ministarstvu planove za upravljanje državnim zrakoplovima koji nisu opremljeni radijskom opremom u skladu s člankom 9. stavkom 14. Uredbe, o čemu Ministarstvo obavještava Europsku komisiju u skladu s člankom 9. stavkom 9. Uredbe.

Stupanje na snagu

Članak 3.

(1) Ovaj Pravilnik stupa na snagu osmoga dana od dana objave u »Narodnim novinama«.

(2) Danom stupanja na snagu ovoga Pravilnika prestaje važiti Pravilnik o utvrđivanju zahtjeva za razmak govornih kanala za radijsku komunikaciju zrak-zemlja (»Narodne novine« broj 66/11).

Klasa: 011-01/13-01/139

Urbroj: 530-06-1-1-13-6

Zagreb, 6. rujna 2013.

Ministar pomorstva,

prometa i infrastrukture

dr. sc. Siniša Hajdaš Dončić, v. r.

Pravilnik, NN 114/2013-2486
## Pravilnik o izmjenama i dopunama Pravilnika o rasporedu sredstva za financiranje građenja i održavanja javnih cesta županijskim upravama za ceste u 2013. godini

### NN 114/2013 (12.9.2013.), Pravilnik o izmjenama i dopunama Pravilnika o rasporedu sredstva za financiranje građenja i održavanja javnih cesta županijskim upravama za ceste u 2013. godini

MINISTARSTVO POMORSTVA, PROMETA I INFRASTRUKTURE

2487

Na temelju članka 92. Zakona o cestama (»Narodne novine« br. 84/11, 22/13 i 54/13.), ministar pomorstva, prometa i infrastrukture donosi

PRAVILNIK

O IZMJENAMA I DOPUNAMA PRAVILNIKA O RASPOREDU SREDSTAVA ZA FINANCIRANJE GRAĐENJA I ODRŽAVANJA JAVNIH CESTA ŽUPANIJSKIM UPRAVAMA ZA CESTE U 2013. GODINI

Članak 1.

U Pravilniku o rasporedu sredstava za financiranje građenja i održavanja javnih cesta županijskim upravama za ceste u 2013.godini (»Narodne novine« br. 78/13), u članku 7. stavku 2. iza riječi »članak 6.b.« dodaje se »i članak 6.c.«

Članak 2.

U članku 7. tekst »Članak 7.« se zamjenjuje se tekstom »Članak 8.«

Članak 3.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/13-02/48

Urbroj: 530-08-1-1-1-13-6

Zagreb, 4. rujna 2013.

Ministar

dr. sc. Siniša Hajdaš Dončić, v. r.

Pravilnik, NN 114/2013-2487
## Pravilnik o izmjenama Pravilnika o gospodarskom ribolovu u slatkovodnom ribarstvu

### NN 114/2013 (12.9.2013.), Pravilnik o izmjenama Pravilnika o gospodarskom ribolovu u slatkovodnom ribarstvu

114 12.09.2013 Pravilnik o izmjenama Pravilnika o gospodarskom ribolovu u slatkovodnom ribarstvu

MINISTARSTVO POLJOPRIVREDE

2488

Na temelju članka 10. stavka 3., članka 12. stavka 2., članka 14., članka 15., članka 16., članka 24., članka 56., članka 65. stavka 4. i članka 66. stavka 5. Zakona o slatkovodnom ribarstvu (»Narodne novine«, br. 106/01, 7/03, 174/04, 10/05 – ispravak i 49/05 – pročišćeni tekst) ministar poljoprivrede donosi

PRAVILNIK

O IZMJENAMA PRAVILNIKA O GOSPODARSKOM RIBOLOVU U SLATKOVODNOM RIBARSTVU

Članak 1.

U Pravilniku o gospodarskom ribolovu u slatkovodnom ribarstvu (»Narodne novine«, br. 82/05 i 96/2013), u članku 19. stavku 2. točki 2., podtočkama prvoj i drugoj, tekst », promjera prvog obruča od najviše 120 cm« briše se.

Članak 2.

Ovaj Pravilnik stupa na snagu danom objave u »Narodnim novinama«.

Klasa: 011-02/09-01/45

Urbroj: 525-13/0515-13-35

Zagreb, 3. rujna 2013.

Ministar
Tihomir Jakovina, v. r.

Pravilnik, NN 114/2013-2488
## Pravilnik o izmjenama i dopunama Pravilnika o visini iznosa i načinu isplate naknade za provođenje nadzora nad roditeljskom skrbi

### NN 115/2013 (13.9.2013.), Pravilnik o izmjenama i dopunama Pravilnika o visini iznosa i načinu isplate naknade za provođenje nadzora nad roditeljskom skrbi

MINISTARSTVO SOCIJALNE POLITIKE I MLADIH

2492

Na temelju članka 110. stavka 7. Obiteljskog zakona (»Narodne novine«, broj 116/2003, 17/2004 i 136/2004, 107/2007, 57/2011, 61/2011), ministrica socijalne politike i mladih donosi

PRAVILNIK

O IZMJENAMA I DOPUNAMA PRAVILNIKA O VISINI IZNOSA I NAČINU ISPLATE NAKNADE ZA PROVOĐENJE NADZORA NAD RODITELJSKOM SKRBI

Članak 1.

U Pravilniku o visini iznosa i načinu isplate naknade za provođenje nadzora nad roditeljskom skrbi (»Narodne novine«, broj 32/2005; dalje u tekstu: Pravilnik), članak 3. mijenja se i glasi: »Naknada za provođenje nadzora utvrđuje se u visini iznosa do 100,00 kn (sto kuna).«

Članak 2.

U članku 4. iza riječi: »izrečen« dodaju se riječi: »odnosno konačnošću odluke o prestanku nadzora.«

Članak 3.

Na postupke nadzora koji su u tijeku primjenjuju se odredbe ovoga Pravilnika.

Članak 4.

Centri za socijalnu skrb dužni su u roku od osam dana od dana stupanja na snagu ovoga Pravilnika uskladiti odluke o izricanju nadzora s odredbama ovoga Pravilnika.

Članak 5.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/13-04/6

Urbroj: 519-03-2-1/9-13-3

Zagreb, 5. rujna 2013.

Potpredsjednica

Vlade Republike Hrvatske i ministrica socijalne politike i mladih

Milanka Opačić, v. r.

Pravilnik, NN 115/2013-2492
## Pravilnik o izmjenama i dopunama Pravilnika o visini iznosa i načinu isplate naknade za skrbnika

### NN 115/2013 (13.9.2013.), Pravilnik o izmjenama i dopunama Pravilnika o visini iznosa i načinu isplate naknade za skrbnika

MINISTARSTVO SOCIJALNE POLITIKE I MLADIH

2493

Na temelju članka 189. stavka 2. Obiteljskog zakona (»Narodne novine«, broj 116/2003, 17/2004, 136/2004, 107/2007, 57/2011 i 61/2011), ministrica socijalne politike i mladih, donosi

PRAVILNIK

O IZMJENAMA I DOPUNAMA PRAVILNIKA O VISINI IZNOSA I NAČINU ISPLATE NAKNADE ZA SKRBNIKA

Članak 1.

U Pravilniku o visini iznosa i načinu isplate naknade za skrbnika (»Narodne novine«, broj 32/2005; dalje u tekstu: Pravilnik), u članku 1. stavku 1. riječi: »do visine iznosa pomoći za uzdržavanje sukladno Zakonu o socijalnoj skrbi« zamjenjuju se sa riječima: »u visini iznosa do 100 kn (sto kuna)«.

Članak 2.

U članku 3. stavku 1. riječi: »200% osnovice iz stavka 1. članka 1. ovoga Pravilnika, ovisno o složenosti i trajanju poslova« zamjenjuju se riječima: »100 kn (sto kuna)«.

U stavku 2. riječi: »skladu s Odvjetničkom tarifom« zamjenjuju se riječima: »iznosu 50% nagrade za rad koja bi mu pripadala sukladno Odvjetničkoj tarifi.«

Članak 3.

U članku 5. Pravilnika iza riječi: »postane konačna« dodaju se riječi: »ili kada prestanu razlozi zbog kojih se naknada isplaćivala«.

Članak 4.

Odredbe ovoga Pravilnika primjenjuju se i na poslove skrbništva koji su u tijeku.

Članak 5.

Centri za socijalnu skrb dužni su u roku od osam dana od stupanja na snagu ovoga Pravilnika uskladiti važeća rješenja s odredbama ovoga Pravilnika.

Članak 6.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/13-04/7

Urbroj: 519-03-2-1/9-13-2

Zagreb, 5. rujna 2013.

Potpredsjednica

Vlade Republike Hrvatske i ministrica socijalne politike i mladih

Milanka Opačić, v. r.

Pravilnik, NN 115/2013-2493
## Indeks proizvođačkih cijena industrijskih proizvoda na domaćem tržištu u kolovozu 2013.

### NN 115/2013 (13.9.2013.), Indeks proizvođačkih cijena industrijskih proizvoda na domaćem tržištu u kolovozu 2013.

DRŽAVNI ZAVOD ZA STATISTIKU

2495

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U KOLOVOZU 2013.

Indeks proizvođačkih cijena industrijskih proizvoda na domaćem tržištu u kolovozu 2013. u odnosu na srpanj 2013. iznosi 100,2.

Klasa: 954-02/13-01/04

Urbroj: 555-06-03-03-13-09

Zagreb, 11. rujna 2013.

Ravnatelj

Marko Krištof, v. r.

Ostalo, NN 115/2013-2495
## Ispravak Pravilnika o izmjenama i dopunama Pravilnika o programu osposobljavanja za agenta posredovanja u prometu nekretnina

### NN 115/2013 (13.9.2013.), Ispravak Pravilnika o izmjenama i dopunama Pravilnika o programu osposobljavanja za agenta posredovanja u prometu nekretnina

MINISTARSTVO GOSPODARSTVA

2496

Uvidom u »Narodne novine« broj 99 od 31. srpnja 2013. godine utvrđena je pogreška u objavljenom Pravilniku o izmjenama i dopunama Pravilnika o programu osposobljavanja za agenta posredovanja u prometu nekretnina, te se daje

ISPRAVAK

PRAVILNIKA O IZMJENAMA I DOPUNAMA PRAVILNIKA O PROGRAMU OSPOSOBLJAVANJA ZA AGENTA POSREDOVANJA U PROMETU NEKRETNINA

U članku 2. umjesto teksta: »Danom stupanja na snagu ovog Pravilnika prestaje važiti Pravilnik o programu osposobljavanja za agenta posredovanja u prometu nekretnina (»Narodne novine« broj 56/08.)«, treba stajati tekst: »Danom stupanja na snagu ovog Pravilnika prestaje važiti Prilog I. programa stručnog ispita koji je bio sastavni dio Pravilnika o programu osposobljavanja za agenta posredovanja u prometu nekretnina (»Narodne novine« broj 56/08)«.

Klasa: 011-01/13-01/229

Urbroj: 526-04-01-01-01/4-13-5

Zagreb, 30. kolovoza 2013.

Ministar gospodarstva

Ivan Vrdoljak, v. r.

Ostalo, NN 115/2013-2496
## Rješenje o razrješenju člana Upravnog vijeća Hrvatskog zavoda za mirovinsko osiguranje

### NN 116/2013 (16.9.2013.), Rješenje o razrješenju člana Upravnog vijeća Hrvatskog zavoda za mirovinsko osiguranje

VLADA REPUBLIKE HRVATSKE

2497

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 131. stavka 2. Zakona o mirovinskom osiguranju (»Narodne novine«, br. 102/98, 127/2000, 59/2001, 109/2001, 147/2002, 117/2003, 30/2004, 177/2004, 92/2005, 43/2007, 79/2007, 35/2008, 40/2010, 121/2010, 130/2010 – pročišćeni tekst, 61/2011, 114/2011, 76/2012 i 112/2013), Vlada Republike Hrvatske je na sjednici održanoj 12. rujna 2013. godine donijela

RJEŠENJE

O RAZRJEŠENJU ČLANA UPRAVNOG VIJEĆA HRVATSKOG ZAVODA ZA MIROVINSKO OSIGURANJE

Razrješuje se VLADIMIR NOŽARIĆ dužnosti člana Upravnog vijeća Hrvatskog zavoda za mirovinsko osiguranje, na koju je imenovan na prijedlog ministra nadležnog za mirovinski sustav.

Klasa: 080-02/13-02/201

Urbroj: 5030115/1-13-02

Zagreb, 12. rujna 2013.

Predsjednik

Zoran Milanović, v. r.

Rješenje, NN 116/2013-2497
## Rješenje o imenovanju članice Upravnog vijeća Hrvatskog zavoda za mirovinsko osiguranje

### NN 116/2013 (16.9.2013.), Rješenje o imenovanju članice Upravnog vijeća Hrvatskog zavoda za mirovinsko osiguranje

VLADA REPUBLIKE HRVATSKE

2498

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 131. stavka 2. Zakona o mirovinskom osiguranju (»Narodne novine«, br. 102/98, 127/2000, 59/2001, 109/2001, 147/2002, 117/2003, 30/2004, 177/2004, 92/2005, 43/2007, 79/2007, 35/2008, 40/2010, 121/2010, 130/2010 – pročišćeni tekst, 61/2011, 114/2011, 76/2012 i 112/2013), Vlada Republike Hrvatske je na sjednici održanoj 12. rujna 2013. godine donijela

RJEŠENJE

O IMENOVANJU ČLANICE UPRAVNOG VIJEĆA HRVATSKOG ZAVODA ZA MIROVINSKO OSIGURANJE

Imenuje se LIDIJA HRASTIĆ-NOVAK, dr. med., članicom Upravnog vijeća Hrvatskog zavoda za mirovinsko osiguranje, na prijedlog ministra nadležnog za mirovinski sustav.

Klasa: 080-02/13-01/286

Urbroj: 5030115/1-13-02

Zagreb, 12. rujna 2013.

Predsjednik

Zoran Milanović, v. r.

Rješenje, NN 116/2013-2498
## Rješenje o razrješenju predsjednice Upravnog vijeća Hrvatske poljoprivredne agencije

### NN 116/2013 (16.9.2013.), Rješenje o razrješenju predsjednice Upravnog vijeća Hrvatske poljoprivredne agencije

VLADA REPUBLIKE HRVATSKE

2499

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 4. stavaka 3. i 6. Uredbe o Hrvatskoj poljoprivrednoj agenciji (»Narodne novine«, br. 63/94, 93/96, 11/97, 48/2000, 8/2001, 78/2003, 28/2009 i 106/2012), Vlada Republike Hrvatske je na sjednici održanoj 12. rujna 2013. godine donijela

RJEŠENJE

O RAZRJEŠENJU PREDSJEDNICE UPRAVNOG VIJEĆA HRVATSKE POLJOPRIVREDNE AGENCIJE

Razrješuje se prof. dr. sc. VESNA GANTNER dužnosti predsjednice Upravnog vijeća Hrvatske poljoprivredne agencije.

Klasa: 080-02/13-02/202

Urbroj: 5030115/1-13-02

Zagreb, 12. rujna 2013.

Predsjednik

Zoran Milanović, v. r.

Rješenje, NN 116/2013-2499
## Rješenje o imenovanju predsjednice Upravnog vijeća Hrvatske poljoprivredne agencije

### NN 116/2013 (16.9.2013.), Rješenje o imenovanju predsjednice Upravnog vijeća Hrvatske poljoprivredne agencije

VLADA REPUBLIKE HRVATSKE

2500

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 4. stavka 3. Uredbe o Hrvatskoj poljoprivrednoj agenciji (»Narodne novine«, br. 63/94, 93/96, 11/97, 48/2000, 8/2001, 78/2003, 28/2009 i 106/2012), Vlada Republike Hrvatske je na sjednici održanoj 12. rujna 2013. godine donijela

RJEŠENJE

O IMENOVANJU PREDSJEDNICE UPRAVNOG VIJEĆA HRVATSKE POLJOPRIVREDNE AGENCIJE

Imenuje se dr. sc. MIRJANA MATAUŠIĆ-PIŠL, dr. vet. med., predsjednicom Upravnog vijeća Hrvatske poljoprivredne agencije.

Klasa: 080-02/13-01/287

Urbroj: 5030115/1-13-02

Zagreb, 12. rujna 2013.

Predsjednik

Zoran Milanović, v. r.

Rješenje, NN 116/2013-2500
## Rješenje o razrješenju predsjednika i člana Upravnog odbora Centra za praćenje poslovanja energetskog sektora i investicija

### NN 116/2013 (16.9.2013.), Rješenje o razrješenju predsjednika i člana Upravnog odbora Centra za praćenje poslovanja energetskog sektora i investicija

VLADA REPUBLIKE HRVATSKE

2501

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 7. stavka 4. Zakona o Centru za praćenje poslovanja energetskog sektora i investicija (»Narodne novine«, br. 25/2012 i 120/2012), Vlada Republike Hrvatske je na sjednici održanoj 12. rujna 2013. godine donijela

RJEŠENJE

O RAZRJEŠENJU PREDSJEDNIKA I ČLANA UPRAVNOG ODBORA CENTRA ZA PRAĆENJE POSLOVANJA ENERGETSKOG SEKTORA I INVESTICIJA

1. Razrješuje se DRAGAN MARČINKO dužnosti predsjednika Upravnog odbora Centra za praćenje poslovanja energetskog sektora i investicija, s danom 6. rujna 2013. godine, radi odlaska na novu dužnost.

2. Razrješuje se JOSIP BORAK dužnosti člana Upravnog odbora Centra za praćenje poslovanja energetskog sektora i investicija, s danom 6. rujna 2013. godine, radi odlaska na novu dužnost.

3. Ovim Rješenjem stavlja se izvan snage Rješenje Vlade Republike Hrvatske, klase: 080-02/13-02/193, urbroja: 5030115/1-13-02, od 29. kolovoza 2013. godine.

Klasa: 080-02/13-02/193

Urbroj: 5030115/1-13-05

Zagreb, 12. rujna 2013.

Predsjednik

Zoran Milanović, v. r.

Rješenje, NN 116/2013-2501
## Rješenje o imenovanju predsjednika Upravnog odbora Centra za praćenje poslovanja energetskog sektora i investicija

### NN 116/2013 (16.9.2013.), Rješenje o imenovanju predsjednika Upravnog odbora Centra za praćenje poslovanja energetskog sektora i investicija

VLADA REPUBLIKE HRVATSKE

2502

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 7. stavka 4. Zakona o Centru za praćenje poslovanja energetskog sektora i investicija (»Narodne novine«, br. 25/2012 i 120/2012), Vlada Republike Hrvatske je na sjednici održanoj 12. rujna 2013. godine donijela

RJEŠENJE

O IMENOVANJU PREDSJEDNIKA UPRAVNOG ODBORA CENTRA ZA PRAĆENJE POSLOVANJA ENERGETSKOG SEKTORA I INVESTICIJA

Imenuje se JOSIP BORAK predsjednikom Upravnog odbora Centra za praćenje poslovanja energetskog sektora i investicija, s danom 7. rujna 2013. godine.

Klasa: 080-02/13-01/289

Urbroj: 5030115/1-13-02

Zagreb, 12. rujna 2013.

Predsjednik

Zoran Milanović, v. r.

Rješenje, NN 116/2013-2502
## Odluka o imenovanju zamjenice županijske državne odvjetnice u Županijskom državnom odvjetništvu u Varaždinu, Kazneni odjel

### NN 116/2013 (16.9.2013.), Odluka o imenovanju zamjenice županijske državne odvjetnice u Županijskom državnom odvjetništvu u Varaždinu, Kazneni odjel

116 16.09.2013 Odluka o imenovanju zamjenice županijske državne odvjetnice u Županijskom državnom odvjetništvu u Varaždinu, Kazneni odjel

DRŽAVNOODVJETNIČKO VIJEĆE

2507

Na temelju članka 152. Zakona o državnom odvjetništvu (»Narodne novine« broj 76/09, 153/09, 116/10, 145/10, 57/11, 130/11 i 72/13) Državnoodvjetničko vijeće na 42. sjednici održanoj 29. kolovoza 2013. donijelo je sljedeću

ODLUKU

Za zamjenicu županijske državne odvjetnice u Županijskom državnom odvjetništvu u Varaždinu, Kazneni odjel, imenuje se NATAŠA KRAMARIĆ TOT, zamjenica općinske državne odvjetnice u Varaždinu.

Broj: DOVO-30/13
Zagreb, 29. kolovoza 2013.

Predsjednik
Državnoodvjetničkog vijeća
Josip Čule, v. r.

Odluka, NN 116/2013-2507